CELEX: 62009TN0189
Language: lt
Date: 2009-05-12 00:00:00
Title: Byla T-189/09: 2009 m. gegužės 12 d. pareikštas ieškinys byloje Poloplast prieš VRDT — Polypipe Building Products (P)

18.7.2009   
            
            
               LT
            
            
               Europos Sąjungos oficialusis leidinys
            
            
               C 167/17
            
         2009 m. gegužės 12 d. pareikštas ieškinys byloje Poloplast prieš VRDT — Polypipe Building Products (P)
   (Byla T-189/09)
   2009/C 167/33
   Kalba, kuria surašytas ieškinys: vokiečių
   
      Šalys
   
   
      Ieškovė: Poloplast GmbH & Co. KG (Leondingas, Austrija), atstovaujama advokato G. Bruckmüller
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Polypipe Building Products Ltd (Edlinton, Jungtinė Karalystė)
   
      Ieškovės reikalavimai
   
   
               —
            
            
               Panaikinti ginčijamą 2009 m. vasario 25 d. Vidaus rinkos derinimo tarnybos antrosios apeliacinės tarybos sprendimą arba pakeisti taip, kad būtų pripažinta, jog nėra galimybės supainioti nagrinėjamus prekių ženklus.
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas „P“ 6, 11, 17, 19 ir 42 klasių prekėms ir paslaugoms (paraiška Nr. 3 148 194).
   
      Prekių ženklo ar žymens, kuriuo grindžiamas protestas, savininkas: Polypipe Building Products Ltd.
   
      Prekių ženklas ar žymuo, kuriuo grindžiamas protestas: vaizdinis prekių ženklas „P“ 17 klasės prekėms (Bendrijos prekių ženklas Nr. 33 191) ir vaizdinis prekių ženklas „P POLYPIPE“ 6, 11, 17, 19 ir 20 klasių prekėms (Bendrijos prekių ženklas Nr. 2 685 691).
   
      Protestų skyriaus sprendimas: atmesti protestą.
   
      Apeliacinės tarybos sprendimas: iš dalies atmesti apeliaciją.
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto (dabar — Reglamento (EB) Nr. 207/2009 (1) 8 straipsnio 1 dalies b punktas) pažeidimas, nes nėra galimybės supainioti nagrinėjamus prekių ženklus.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).